ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕອນບ່າຍວັນທີ 11 ຕຸລານີ້, ໂດຍຕອບສະໜອງຕາມການເຊື້ອເຊີນຂອງທ່ານໂກເກຣີ ຣາຊຸນໂຊດາ ນາຍົກລັດຖະມົນຕີຕັດຈີກິສະຖານ, ທ່ານຫຼີເຄີ້ສຽງ ນາຍົກລັດຖະມົນຕີຈີນໄດ້ເດີນທາງເຖິງສະໜາມບິນສາກົນດູຊັນແບດ້ວຍເຮືອບິນພິເສດ ເພື່ອເຂົ້າຮ່ວມກອງປະຊຸມຄັ້ງທີ 17 ນາຍົກລັດຖະມົນຕີຂອງປະເທດສະມາຊິກອົງການຮ່ວມມືຊຽງໄຮ ແລະຢ້ຽມຢາມຕັດຈີກິສະຖານຢ່າງເປັນທາງການ.
ໃນໄລຍະຢູ່ຢ້ຽມຢາມຕັດຈີກິສະຖານ, ທ່ານຫຼີເຄິ້ສຽງຈະພົບປະກັບທ່ານອີໂມມາລີ ຣາກໂມນົຟ ປະທານາທິບໍດີຕັດຈີກິສະຖານ, ແລະຈັດການປຶກສາຫາລືກັບທ່ານຣາຊຸນໂຊດາ ນາຍົກລັດຖະມົນຕີປະເທດດັ່ງກ່າວ ແລະໃຫ້ສຳພາດນັກຂ່າວຮ່ວມກັນ, ແລະຍັງຈະເປັນສັກຂີພິຍານໃນພິທີເປີດ ໂຄງການຮ່ວມມືສອງຝ່າຍ ແລະການເຊັນສັນຍາທີ່ກ່ຽວຂ້ອງ.
ໃນໄລຍະເຂົ້າຮ່ວມກອງປະຊຸມນາຍົກລັດຖະມົນຕີຂອງອົງການຮ່ວມມືຊຽງໄຮ, ທ່ານຫຼີເຄິ້ສຽງຈະຮ່ວມກັນຜູ້ນຳບັນດາປະເທດສະມາຊິກຊຽງໄຮຫາລືແຜນການຮ່ວມມືຕົວຈິງໃນອະນາຄົດ ແລະເຊັນສັນຍາຮ່ວມມື, ແລ້ວຈະຈັດການພົບປະສອງຝ່າຍກັບຜູ້ນຳບັນດາປະເທດທີ່ກ່ຽວຂ້ອງທີ່ເຂົ້າຮ່ວມກອງປະຊຸມດັ່ງກ່າວ.